OpenLLM-France/wikimedia huggingface dataset:
# Luci Papiri Cras (cònsol 336 aC)

Luci Papiri Cras (en llatí Lucius Papirius Crassus) va ser un magistrat romà que formava part de la gens Papíria, una família romana d'origen plebeu.
L'any 340 aC era pretor i va ser nomenat dictador per conduir la guerra contra els llatins revoltats, ja que el cònsol Manli estava malalt en aquell moment. Cras va marxar cap a Antium i va acampar a la rodalia de la ciutat però no va fer cap operació militar decisiva durant mesos. L'any 336 aC va ser nomenat cònsol amb Cesó Duïli i va fer la guerra als àusons de Cales. L'any 330 aC va ser cònsol per segona vegada i va fer la guerra contra els habitants de Privernum, que eren comandats per Marc Vitruvi Vac al qual va derrotar sense massa problemes. L'any 325 aC va ser magister equitum del dictador Luci Papiri Cursor. I finalment. l'any 318 aC va ser nomenat censor.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 882.
# Firestone

La Firestone Tire and Rubber Company fou fundada per Havery Firestone a finals del segle xix per fabricar pneumàtics per vehicles de transport. Firestone va contactar amb Henry Ford, el primer fabricant que usà tècniques de producció en cadena i va arribar a un acord amb ell per proveir de pneumàtics els automòbils de la seva fàbrica, a més de vendre pneumàtics de forma independent.
Firestone tenia la seu principal a Akron (Ohio) on també hi havia la seu principal del seu rival, Goodyear. Ambdues companyies es convertiren en els principals proveïdors de pneumàtics als Estats Units durant 75 anys. Finalment, la companyia fou comprada per una altra companyia del sector, la japonesa Bridgestone, l'any 1988.
Firestone fabricà pneumàtics per vehicles de Formula 1 des de 1950 fins a 1975, quan van ser retirats com a conseqüència dels últims accidents mortals que havien sofert alguns pilots que feien servir aquests pneumàtics: François Cevert i Helmuth Koinigg.
# Liachirus melanospilos

Liachirus melanospilos és un peix teleosti de la família dels soleids i de l'ordre dels pleuronectiformes.

## Hàbitat

Viu als estuaris.

## Distribució geogràfica

Es troba a les costes de Singapur, Indonèsia, les Filipines, Xina, Taiwan i Japó.

## Referències

* ↑ The Taxonomicon (anglès)
* 1 2 FishBase (anglès)
# Gubakha

Gubakha (en rus: Губаха) és una ciutat del krai de Perm, a Rússia. El 2019 tenia 19.472 habitants. Es troba a la vora del riu Kosva, a 121 km al nord-est de Perm. La ciutat és una regió administrativa en si mateixa, i engloba les localitats d'Ugleuralski i Sxirokovski, així com uns altres sis pobles.

## Història

Gubakha fou fundada a mitjan segle xviii com una residència per als treballadors d'una mina de ferro, a la confluència del Kosva i un petit afluent, del qual la ciutat pren el nom. El 1825 prop de l'assentament s'hi trobà el jaciment d'hulla d'Ugleuralski. El 1917 s'hi construí una de les primeres centrals termoelèctriques del pla GOELRO, encara en activitat. El 1928 rebé l'estatus d'assentament de tipus urbà i el 1941 el de ciutat.
# Estació de Mollet - Santa Rosa

Mapa sinòptic línia R3 :
Mapa sinòptic de la línia orbital ferroviària (en projecte) :
Mollet - Santa Rosa és una estació de ferrocarril propietat d'Adif situada a la població de Mollet del Vallès, a la comarca del Vallès Oriental. L'estació es troba a la línia Barcelona-Ripoll, per on circulen trens de la línia R3 de Rodalies de Catalunya operats per Renfe Operadora.
Aquesta estació de l'antiga línia de Barcelona a Sant Joan de les Abadesses (actualment el tram Ripoll - Sant Joan és una via verda) va entrar en servei l'any 1886, quan es va obrir un nou ramal per evitar pagar un cànon a MZA per utilitzar la línia de Girona, des de Granollers Centre, per arribar a Barcelona. Aquest nou ramal, de Sant Martí de Provençals a Llerona, finalment només es va construir fins a Montcada i Reixac, on enllaça amb la línia de Manresa.
L'any 2016 va registrar l'entrada de 476.000 passatgers.

## Serveis ferroviaris

Rodalia de Barcelona :
| Procedència/Destinació | < | Línia | > | Procedència/Destinació |
| L'Hospitalet de Llobregat | Santa Perpètua de Mogoda-La Florida | | Parets del Vallès | Granollers-Canovelles La Garriga Vic |
| L'Hospitalet de Llobregat | Montcada Bifurcació | | Parets del Vallès | Ripoll / Ribes de Freser / La Tor de Querol¹ |
| Projectat |||||
| Mataró | Parets del Vallès | Línia Orbital | Santa Perpètua - Can Folguera | Vilanova i la Geltrú |
¹ En aquesta estació paren els regionals cadenciats direcció Ripoll / Ribes de Freser / Puigcerdà / La Tor de Querol.

## Galeria d'imatges

* Edifici de viatgers
* Vestíbul
* Taquilla
* Senyals de sortida direcció Parets
* Unitat 447 amb servei R3 L'Hospitalet entra a l'estació

## Referències

* ↑ «Conegueu la línia R3». Rodalies de Catalunya. Generalitat de Catalunya. Arxivat de l'original el 26 de març 2010. [Consulta: 22 juliol 2010].
* ↑ Alcaide González, Rafael. «El ferrocarril como elemento estructurador de la morfología urbana: El caso de Barcelona 1848-1900». Scripta Nova. Universitat de Barcelona, 01-08-2005. [Consulta: 23 juliol 2010].
* ↑ «Anuari estadístic DPTOP 2016. Transport per ferrocarril». Departament de Territori i Sostenibilitat. Arxivat de l'original el 2018-05-04. [Consulta: 9 setembre 2018].

## Vegeu també

* Estació de Mollet - Sant Fost
* Xarxa ferroviària de Catalunya
# Johannes Poncius

Johannes Poncius (o Pontius, també anomenat John Ponce o John Punch ; * 1599 o 1603 a Cork, † 26. Maig de 1661 a París) va ser un franciscà irlandès (OFM $_{Obs}$, filial de la Família franciscana) i representant de l'escotisme.

## Biografia

Poncius va ingressar com a novici al convent de Sant Antoni dels franciscans irlandesos de Lovaina i va estudiar filosofia a Colònia i teologia a Lovaina. Lucas Wadding, el va portar a Roma al recent fundat l'any 1625, Collegium Sancti Isidori d'Urbe, que hauria de servir per a la formació dels franciscans irlandesos i la renovació dels estudis d'escotisme. Poncius fou admès com un dels primers alumnes al setembre de 1625, i s'hi va quedar treballant com a professor de filosofia i teologia després de completar els seus estudis. Va participar en l'edició de Wadding de les obres de Johannes Duns Scotus. També va ser rector de l'Irish College (Ludovisian College), fundat per la institució de Wadding per a la formació de sacerdots del món irlandès. El 1648, Poncius va deixar Roma i va anar primer a Lió durant algun temps, després a París, donant classes a ambdós llocs. Va morir a París el 1661.

## Poncius i la "Navalla d'Ockham"

Va popularitzar la coneguda fórmula "entia non sunt multiplicanda praeter necessitatem" ("només cal acceptar tantes entitats com sia absolutament necessari"), que durant molt de temps va començar com la formulació d'una idea bàsica nominalista i, a continuació, va servir per redactar el concepte de la Navalla d'Ockham, que encara que Poncius la va atribuir a Guillem d'Ockham, el 1639, en l'edició de Wadding de l'Opus Oxoniense (de Duns Scotus), apareix en una forma lleugerament diferent "non sunt multiplicanda entia sine necessitate" tal com fou citada pels escolàstics. De fet, aquest principi també es documenta a la Logica Vetus et Nova (1654) de Johannes Clauberg.

## Obra

* Integer philosophiae cursus ad mentem Scoti. Roma 1642. Extracte de la versió revisada de París de Lyon 1672
* Scotus Hiberniae restitutus. París 1660.
* Commentarii theologici quibus Io. Duns Scoti Quæstiones in Libros Sententiarem elucidantur & illustrantur.. París 1661.

## Referències

* ↑ "... illud axioma vulgare, quo tam frequanter utuntur Scholastici; no sunt multiplicanda entia sine necessitate ", citat per WM Thorburn: The Mest of Ockam's Razor .
* ↑ Thorburn, ibid., Pàg. 347

## Enllaços externs

* www.newadvent.org
* Article i bibliografia del projecte "Scholasticon" Arxivat 2019-01-30 a Wayback Machine. (francès)
# Gilles Vigneault

Gilles Vigneault, nascut el 27 d'octubre 1928 a Natashquan, Quebec és un poeta, autor de conte i de cançós, quebequès. Fill de pares pescadors, va estudiar a l'Illa d'Anticosti, per marxar més tard a Quebec, on va decidir convertir-se en poeta i autor.
Gilles Vigneault és l'autor de més de quaranta llibres : tant llibres de contes, que han estat traduïdes a més de 30 idiomes, i editats en versió impresa, en versió vocal i gravada, per difondre les paraules de les seves més de quatre poemes i difondre totes les seves cançons arreu del món.
Gilles, s'ha forjat d'aquesta manera, des dels anys 1960, una reputació autèntica de llegenda vivent dintre del Quebec. És, fins i tot, molt ben rebut pels seus col·legues de parla anglesa, malgrat els seus forts sentiments independentistes a favor del Quebec. La seva obra s'estén per tot Europa, passant per França, Suïssa, Luxemburg i Bèlgica.

## Reconeixement

Dintre de Quebec la seva cançó, Gens du pays ha esdevingut l'himne no oficial de la seva nació, i és cantat en la majoria d'esdeveniments polítics.

## Referències

* ↑ «Gilles Vigneault La transmission du savoir» (en francès). Radio Canada. Arxivat de l'original el 2015-08-26. [Consulta: 29 juny 2015].
# Eyeries

Eyeries (en irlandès na hAoraí) és una vila i townland d'Irlanda, al comtat de Cork, a la província de Munster. Es troba en la península de Beara amb vistes a la badia de Coulagh i a la desembocadura del riu Kenmare, al sud-oest. Es troba a la base del turó Maulin (Málainn), que amb 623 m és el pic més alt de la serralada Miskish Slieve i que forma part de la columna vertebral de la península. Eyeries era el lloc per al rodatge de la pel·lícula The Purple Taxi (1977), protagonitzada per Fred Astaire, Peter Ustinov i Charlotte Rampling, i també la sèrie de televisió de 1998 Falling for a Dancer, una dramatització de la vida i l'amor en 1930 a Irlanda basada en la novel·la de Deirdre Purcell.
A la vora hi ha l'Ogham de Ballycrovane, la més gran coneguda, de 5,3 metres d'alt i amb la inscripció 'MAQI DECCEDDAS AVI TURANIAS' que es tradueix com "Mac Deich Uí Turainn" o "fill de Deich descendent de Turainn". No se'n sap res d'adquests dos personatges a la història d'Irlanda.

## Galeria d'imatges

* Vista des d'Allihies.
* Platja d'Allihies

## Referències

* ↑ Placenames Database of Ireland (see archival records)

## Bibliografia

* The Automobile Association (AA) "Illustrated Road Book of Ireland", Dublin, 1966.
* Harbison, Peter, "Guide to the National Monuments of Ireland", Gill & Macmillan, Dublin, 1975.

## Enllaços externs

* Web guia de Beara
* Guia de Turisme de Beara
* Informació de Recerca de Beara Arxivat 2005-12-10 a Wayback Machine.
* Fotos i informació d'Eyeries
# Malverne

Malverne és una població dels Estats Units a l'estat de Nova York. Segons el cens del 2000 tenia 8.934 habitants.

## Demografia

Segons el cens del 2000, Malverne tenia 8.934 habitants, 3.106 habitatges, i 2.534 famílies. La densitat de població era de 3.285,2 habitants/km².
Dels 3.106 habitatges en un 34,1% hi vivien nens de menys de 18 anys, en un 70,2% hi vivien parelles casades, en un 8,5% dones solteres, i en un 18,4% no eren unitats familiars. En el 15,2% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,87 i el nombre mitjà de persones que vivien en cada família era de 3,21.
Per edats la població es repartia de la següent manera: un 23,1% tenia menys de 18 anys, un 6,5% entre 18 i 24, un 26,9% entre 25 i 44, un 27,8% de 45 a 60 i un 15,6% 65 anys o més.
L'edat mediana era de 41 anys. Per cada 100 dones de 18 o més anys hi havia 88,5 homes.
La renda mediana per habitatge era de 81.784 $ i la renda mediana per família de 87.197 $. Els homes tenien una renda mediana de 53.077 $ mentre que les dones 37.743 $. La renda per capita de la població era de 31.418 $. Entorn de l'1% de les famílies i l'1,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Malverne». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Malverne». American Fact Finder. Oficina del Cens dels Estats Units, 12-01-2010.
# Fiança

Una fiança és un terme jurídic relatiu a les garanties d'obligacions, que pot tenir diferents significats, que s'indiquen a continuació.

## Fiança com a garantia o penyora que presta el propi deutor o obligat

En aquest sentit, la fiança, o també ferma o fermança, consisteix en la garantia o penyora que hom dona en seguretat que complirà una obligació.

### Regulació legal a Espanya

Un supòsit de fiança en aquest sentit és la que preveu l'article 36.1 de la Llei espanyola 29/1994 d'arrendaments urbans quan estableix que a la subscripció del contracte d'arrendament serà obligatòria l'exigència i prestació de fiança en metàl·lic per quantitat equivalent a una mensualitat de renda, quan es tracti del lloguer d'un habitatge, i de dues mensualitats, quan es tracti d'arrendament per a ús diferent del d'habitatge. Aquesta fiança la presta l'arrendatari per a respondre del compliment per part seva de les obligacions derivades de la llei i del contracte d'arrendament i cal dipositar-la en l'òrgan que tingui designat a tal fi la corresponent Comunitat autònoma; en el cas de Catalunya l'Institut Català del Sòl.

## Fiança com a assegurament per un tercer del compliment de l'obligació

En aquest sentit, fiança, fiançament o contracte de fiança fa referència a l'obligació subsidiària contreta per assegurar el compliment d'una obligació principal, per la qual un tercer, diferent del deutor, es compromet a complir-la, en el cas que aquest no ho faci.

### Regulació legal a Espanya

La fiança està regulada al Codi civil espanyol. Segons el seu article 1822, pel contracte de fiança hom (el fiador) s'obliga a pagar o complir per un tercer (el deutor principal) en el cas de no fer-ho aquest. L'obligació del fiador pot ésser subsidiària, en quin cas aquest només estarà obligat a complir pel tercer (pel deutor principal) quan aquest no hagi complert, és a dir, quan estigui en situació de mora; o bé pot constituir-se la fiança com a solidària, en quin cas el fiador pot ésser instat a complir tan bon punt l'obligació principal garantida estigui vençuda i sigui exigible, sense necessitat que el deutor principal hagi encara incomplert en sentit propi.

## Referències

* ↑ «24/10/2017». Gran Enciclopèdia Catalana. Barcelona: Grup Enciclopèdia Catalana.
* ↑ Art. 36 de la Ley 29/1994, de arrendamientos urbanos
* ↑ «Fiances de Lloguers - Institut Català del Sòl». Generalitat de Catalunya. [Consulta: 24 octubre 2017].
* ↑ «24/10/2017». Gran Enciclopèdia Catalana. Barcelona: Grup Enciclopèdia Catalana.
* ↑ Carrasco et al. - 2002, pàg. 67-68
* ↑ Carrasco et al. - 2002, pàg. 68

## Bibliografia

* Carrasco Perera, Ángel; Cordero Lobato, Encarna; Marín López, Manuel Jesús. «Parte Primera - Garantías personales». A: Tratado de los Derechos de Garantía. Cizur Menor (Navarra): Aranzadi Editorial, 2002, p. 67-306.
* Institut de Dret Privat Europeu i Comparat de la UdG «Art. 36 - Fianza» (html) (en castellà). Ley 29/1994, de arrendamientos urbanos; a: Norm@Civil. Universitat de Girona / Generalitat de Catalunya. Departament de Justícia. Arxivat de l'original el 2018-09-17 [Consulta: 24 octubre 2017]. Arxivat 2018-09-17 a Wayback Machine.
# Estació de Corbie

L'estació de Corbie és una estació ferroviària situada al municipi francès de Corbie (al departament del Somme).
És servida pels trens del TER Picardie.
| Provinença | Estació anterior | Línia | Estació següent | Destinació |
| Rouen-Rive-Droite | Amiens | TER Picardie | Albert | Lille-Flandres |
| Amiens | Daours | TER Picardie | Heilly | Lille-Flandres |
# Joan Antoni Cuadrado i Diago

Joan Antoni Cuadrado i Diago (Barcelona, 1922 - 1992) fou un militant comunista i antifranquista català. Fill d'un descarregador del port de Barcelona membre de la guàrdia personal de Joan Comorera, en esclatar la guerra civil espanyola es va afiliar a les Joventuts Socialistes Unificades de Catalunya i lluità en la Columna Jaume Graells l'octubre de 1938. El 2 de febrer fou arrestat a Barcelona i empresonat fins al 1942.
Un cop lliure, es va unir a la guerrilla urbana organitzada pel PSUC. Fou responsable, entre altres accions, d'un atracament a una farmàcia de la Torrassa (l'Hospitalet de Llobregat), però el 1945 fou ferit i capturat en un tiroteig amb la Brigada Político-Social al Paral·lel. Després de ser curat a l'Hospital Clínic de Barcelona, fou jutjat i condemnat a mort amb els seus companys de partit Bonifacio García Menéndez, Antonio Hidalgo Yáñez, Rafael Fernández Luis i José Tamborero Villanueva. La pena els fou commutada per 20 anys de presó després dels protocols signats per Francisco Franco i Juan Domingo Perón, però a ell no li n'informaren fins que fou davant del pelotó d'execució al Camp de la Bota, el 16 de juliol de 1946.
Va complir la pena de presó íntegrament al Penal de Burgos, i va sortir el 1966. Continuà, però, militant al PSUC i el 1974 fou arrestat novament amb 25 militants sota l'acusació d'incitar a la vaga general. EL 18 de febrer de 1975 fou un dels fundadors de l'Associació Catalana d'Expresos Polítics.

## Referències

* Dicciconari de lluitadors antifranquistes (francès)
* Jaume Fabre, Josep Maria Huertas, Antoni Ribas Vint anys de resistència catalana (1939-1959) Edicions La Magrana, Barcelona, 1978
# Gobio coriparoides

Gobio coriparoides és una espècie de peix cipriniforme de la família dels ciprínids de la Xina.

## Referències

* ↑ Torres, Armi G. «Gobio coriparoides Nichols, 1925» (en anglès). FishBase.
* ↑ Cuvier G. 1816. Le Règne Animal distribué d'après son organisation pour servir de base à l'histoire naturelle des animaux et d'introduction à l'anatomie comparée. Les reptiles, les poissons, les mollusques et les annélides. Edition 1. Règne Animal (ed. 1) v. 2. i-xviii + 1-532.

## Bibliografia

* Mendel, J., Lusk, S., Vasil'eva, E.D., Vasil'ev, V.P., Lusková, V., Ekmekci, F.G., Erk'akan, F., Ruchin, A., Košco, J., Vetešník, L., Halacka, K., Šanda, R., Pashkov, A.N. & Reshetnikov, S.I. 2008. Molecular phylogeny of the genus Gobio Cuvier, 1816 (Teleostei: Cyprinidae) and its contribution to taxonomy. Molecular Phylogenetics and Evolution, 47: 1061–1075.
* Yue, P., 1998. Gobioninae. p. 232-389. A Chen, Y.-Y. i et al. (Eds). Fauna Sinica. Osteichthyes. Cypriniformes II. Science Press. Beijing. 1-531.
# Ezio Corlaita

Ezio Corlaita (Bolonya, 25 d'octubre de 1889 - Bolonya, 20 de setembre de 1967) va ser un ciclista italià que va córrer entre 1909 i 1921. Els seus principals èxits foren 3 etapes al Giro d'Itàlia i la Milà-Sanremo de 1915.

## Palmarès

* 1911
** Vencedor de 2 etapes al Giro d'Itàlia
* 1913
** 1r a la Milà-Mòdena
* 1914
** 1r al Giro de l'Emilia
* 1915
** 1r a la Milà-Sanremo
* 1919
** Vencedor d'una etapa al Giro d'Itàlia

## Resultats al Giro d'Itàlia

* 1910. 4t de la classificació general
* 1911. 5è de la classificació general i vencedor de 2 etapes
* 1911. 7è de la classificació general i vencedor d'una etapa

## Resultats al Tour de França

* 1909. Abandona (7a etapa)

## Referències

* ↑ «CORLAITA Ezio». [Consulta: 6 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Ezio CORLAITA» (en italià). [Consulta: 6 novembre 2022].

## Enllaços externs

* Palmarès d'Ezio Corlaita Arxivat 2016-10-30 a Wayback Machine. (italià)
# Malvet

Roca de Malvet és una entitat de població del municipi baix-empordanès de Santa Cristina d'Aro. És una urbanització de segones residències que se situa al capdamunt de la part més oriental de la serra de les Gavarres. El 2005 tenia 333 habitants.
# Fonomusic

Fonomusic va ser una companyia discogràfica independent espanyola, anomenada anteriorment Movieplay i, encara abans, Sonoplay. Fou adquirida per Warner Music Spain l'any 2002. Entre els artistes i grups associats a Fonomusic hi ha Luis Eduardo Aute, Ramon Muntaner, José Antonio Labordeta, Raimon, Miguel Ríos, Lluís Llach, Patxi Andion, Triana, El Fary i Els Pavesos.

## Referències

* ↑ [Llewellyn, Howell]. «Warner Spains buys Fonomusic» ( PDF, número complet). Music & Media, 28-12-2002, pàg. 3.

## Enllaços externs

* Fonomusic, S.A. en la base de dades de Discogs.
# Les Solanes (la Rua)

Les Solanes és una solana del terme municipal d'Abella de la Conca, a la comarca del Pallars Jussà, en territori del poble de la Rua.
Estan situades al vessant meridional d'una carena emmarcada al nord per l'Obaga de la Borda i al sud per l'Obac del Xut. Són a ponent de Can Miquel de la Borda i al nord-nord-oest de la Rua.
El Camí de Can Miquel de la Borda passa pel costat de migdia de les Solanes.

## Etimologia

Es tracta d'un topònim romànic modern de caràcter descriptiu, que utilitza el corònim, o mot genèric, amb valor específic, sense que, en aquest cas, calgui una expressió complementària.

## Enllaços externs

* Les Solanes en el seu entorn, a l'Institut Cartogràfic de Catalunya
# Gwilherm Dubourg

Gwilherm Dubourg (1928-1988) fou un sacerdot i erudit bretó. En els anys 1960 fou professor en una escola privada catòlica a le Vieux-Marché. Fou autor de nombroses traduccions al bretó de texts grecs dels Evangelis i dels texts originals hebreus de la Bíblia en col·laboració amb Maodez Glanndour, amb qui treballà en comú durant molts anys. També es dedicà a l'estudi dels manuscrits hebreus coneguts com a Manuscrits de la mar Morta, o manuscrits de Qumrân. També ha estat membre de Stourm ar Brezhoneg.
# Joan Antoni Fuster i Dezcallar

Joan Antoni Fuster i Dezcallar fou un polític balear, diputat a les Corts Espanyoles durant la restauració borbònica. En 1877 va substituir Jeroni Rius Salvà, elegit diputat pel districte de Palma pel Partit Conservador a les eleccions generals espanyoles de 1876. Després ell mateix fou elegit diputat a les eleccions generals espanyoles de 1879.

## Referències

* ↑ Fitxa del Congrés dels Diputats
# Gobio hettitorum

Gobio hettitorum és una espècie de peix cipriniforme de la família dels ciprínids que es troba a Turquia.

## Referències

* ↑ Cuvier G. 1816. Le Règne Animal distribué d'après son organisation pour servir de base à l'histoire naturelle des animaux et d'introduction à l'anatomie comparée. Les reptiles, les poissons, les mollusques et les annélides. Edition 1. Règne Animal (ed. 1) v. 2. i-xviii + 1-532.
* ↑ BioLib (anglès)
* ↑ FishBase (anglès)

## Bibliografia

* Crivelli, A.J., 1996. The freshwater fish endemic to the Mediterranean region. An action plan for their conservation. Tour du Valat Publication, 171 p.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Mendel, J., Lusk, S., Vasil'eva, E.D., Vasil'ev, V.P., Lusková, V., Ekmekci, F.G., Erk'akan, F., Ruchin, A., Košco, J., Vetešník, L., Halacka, K., Šanda, R., Pashkov, A.N. & Reshetnikov, S.I. 2008. Molecular phylogeny of the genus Gobio Cuvier, 1816 (Teleostei: Cyprinidae) and its contribution to taxonomy. Molecular Phylogenetics and Evolution, 47: 1061–1075.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Faran

Faran o Paran (Pharan) és un desert al sud de Palestina entre aquesta regió i Egipte. El seu nom derivaria del Wadi Feiran un riu de la regió al nord-oest del Sinaí, prop de la costa del golf de Suez. Hi ha una església del segle v que fou la seu d'arquebisbes després del 400. Al-Idrisi esmenta una ciutat que es deia Feiran el 1150 i Al-Makrizi l'esmenta el 1400.
Viccionari